**Referat Generalforsamling NVR 2022**

**Samt formandsberetning**

**Dagsorden:**

*Velkomst v. Formand Tanja Hansen*

1. **Valg af dirigent *Best. Foreslår Leise Steensen***
2. **Valg af 2 stemmetællere *Luna Larsen & Julie Rose***
3. **Formanden aflægger beretning**

Ja hvordan gik det så i 2021?!

Sidste år afsluttede jeg min beretning med at snakke om hvad vi gerne ville gøre for klubben i 2021. Her sagde jeg blandt andet at klubhuset skulle blive færdigt og at vi ville investere i at gøre vores lyd på anlægget bedre.

Det synes jeg bestemt at vi er kommet i mål med. Toilet forholdene er blevet rigtig lækre og vores køkken og sekratariat har også fået et stort løft.

Og lyden på banerne har virkelig været en udfordring, men efter vi har lært det bedre at kende, synes jeg faktisk at det er blevet super godt! og her bliver jeg nød til at fremhæve Christian, for han har virkelig gjort en kæmpe forskel! Det er hverken første eller sidste gang jeg kommer til det, så når i ser Christian i klubben så giv ham et skulderklap!

Hvad har vi så haft af arrangementer?

Først vil jeg lige rose vores spring og dressurudvalgsformænd, for vi har afholdt succesfulde kurser!

Bo Høstrup har været på dressurbanerne to gange, så har Mia Hastrup været på springbanen med hendes terrænspring og vi har haft springkursus med Tina Lund. Alle 4 kurser er blevet taget godt imod og jeg har kun hørt positive tilbagemeldinger. Det her med kurser i klubben er noget jeg håber på at vi kan holde fast i, det er godt for sammenholdet og promoveringen af klubben.

Udover kurser har vi afholdt ca. de samme antal stævner som vi plejer, og de er gået rigtig godt.

Og jeg vil gerne fremhæve vores klubmesterskab, som vi måtte afholde som E-stævne da vi ikke fik det D-stævne som vi ellers kæmper for hvert år, og desværre ser der ud til at vi ikke får det igen i år. Men det specielle her var at vi var rigtig mange der spiste sammen om aftenen, vi var samlet over 50mennesker, og det synes jeg bare er mega fedt, det virkede som om at alle hyggede sig og alle var rigtig gode til at hjælpe til med at få det sat op og også ryddet op! Det håber jeg vi kan gøre igen og at der er lige så mange hvis ikke flere der vil være med!

Jeg vil dog gerne opfordre til at man melder sig på banen til at hjælpe til stævnerne, vi har af og til stået i situationer i løbet af året hvor vi ikke havde hjælpere nok. Vi kommer til senere at vælge en ny hjælperudvalgsformand, som vel nok er en af de vigtigste formands poster i klubben, så hjælp endelig den nye og meld jer til at komme og hjælpe.

Hvis vi ikke har hjælpere nok må vi aflyse stævner, og det gavner bestemt ikke klubben.

Og nu vi snakker om det her med at hjælpe, så kunne klubben virkelig godt bruge en der har lyst til at søge penge i forskellige fonde, der ligger rigtig mange penge derude der bare venter på at de skal søges om, og det vil gøre en stor forskel for klubben, så vi ikke altid behøver hive klubbens tegnebog op til de forbedringer vi ønsker os.

Sidste år sagde jeg også at I ikke skulle forvente et overskud, da vi er af den holdning at pengene skal bruges på medlemmerne, og det er heller ikke et overskud i kommer til at se senere når regnskabet fremlægges, men jeg synes virkelig at vi har fået noget for pengene og at vi højner

kvaliteten på vores baner og på vores stævner, og på den måde forhåbentlig indtjening fremadrettet.

Vi bruger også en del penge på vores nye hjemmeside og regnskabprogram, og jeg håber i vil tager rigtig godt imod den. Det vil fremadrettet være sådan at man vil skulle betale kurser og andet herigennem og vi er ved at se på en løsning hvor man som hjælper kan gå ind og booke sig på arbejdstider.

Det er planen at vi ikke vil bruge lige så mange penge i år, men vi har dog snakket om større invisteringer som vi gerne vil se på:

- Have lavet en traktor

- Købe en baneplaner

- Retning af bane 1

Jeg vil rigtig gerne takke vores sponsorer, og specielt dem der ønsker at få deres skilt ned på vores baner, dem håber jeg bestemt at vi kan få lavet flere af. Men også de sponsorer der hjælper os til vores stævner og til hverdag. Tusinde tak!

Så vil jeg gerne takke alle jer medlemmer som rent faktisk møder op og gør en indsats, det gør en verden til forskel for os i bestyrelsen.

Og en tak til den her bestyrelse, jeg synes vi er gode til at snakke sammen og bestemt også diskutere men på en konstruktiv måde! Vi er gode til at komme ud over stepperne og finde løsninger.

Hvis nu nogen af jer medlemmer sidder og tænker, hvorfor gør vi ikke det her, vi ønsker os det her, eller andre undringer, så tag endelig fat i mig, skrive eller ring. Vi har kun godt at ris og ros.

Det var det for mig..

Så ja tak for 2021 og jeg ser frem til 2022!

* **Dressurudvalgsformanden aflægger beretning**

*Året 2021 har budt på generelt flere starter til dressurstævnerne. Vi fik afholdt et c-stævne i august så i første omgang ikke så ud til at kunne gennemføres pga. manglende starter, men de sidste to tilmeldings dage steg antallet af tilmeldte så meget at der måtte kaldes en ekstra dommer ind end først beregnet. Ved dette stævne fik vi også afviklet sidste afdeling af Dressurens Venner Cup.*

*Vi har i samarbejde med Jyderup Rideudstyr afviklet Fair Play Cup, over 3 stævner, desværre var der ikke så mange tilmeldte i ponydelen - Hvor heste klasserne var fyldt godt op og med venteliste… Vi håber på flere startet i ponydelen i år når vi igen i samarbejde med Jyderup Rideudstyr køre cuppen.*

*Kurser Bo Høstrup har besøgt os 2 gange, og vil fortsat gerne komme. Hvis der er forslag til andre kurser er de velkommen.*

*Særlige præstationer: Katrine Kristensen har vundet Para-DM igen i år, samt deltaget ved OL.*

*I 2022 står vi overfor udfordringer som papirløse bedømmelser og Distrikt mesterskab for hold -både hest og pony. Som jeg håber at medlemmerne endnu engang vil være med til at får til at glide problemfrit.*

* **Springudvalgsformanden aflægger beretning**

*Stævner: Klub Stævnet i april fik vi afholdt på trods af mange restriktioner både på corona fronten og herpes fronten. Klub og distrikt stævnet i maj med en afdeling af mustang cup for ponyer. Vi ku godt ha ønsket os flere starter især om søndagen hvor vi måtte aflyse heste klasserne. KlubStævnet i maj en afdeling i ab Rideudstyr cup for både hest og pony E stævne i september hvor vi havde klubmesterskab Kursus Mia Hastrup marts Tina Lund juni Andreas kunnemann i sep og jeg ved Bonnie gerne vil være med til at arrangere med Andreas igen i år Fungerede godt med folk kunne komme og male mm når det passede dem, betød at vi fik malet stort set alle spring og lavede ekstra bomme til de spring der manglede i forbindelse med til stævner Hold Vi havde 2 pony hold afsted til distrikt mesterskab, det ene hold fik en flot 3 plads 2 hold afsted til distrikt mesterskab, det ene hold vandt 1 hold afsted i vemmelev til fairRide hold cup, som de vandt*

* **Materiel- og anlægsformanden aflægger beretning**

*Generelt et godt år, klubhus er blevet ordnet med nye badeværelser og køkken. Der mangler lidt tilmuring af en dør og ny belægning ved wcérne. Der er lagt kabler til lydanlæget samt strøm til diverse dommerhuse -næste udfordring er at der skal trækkes kabler til internet pga. den papirløse føring i dressur. Vores røde traktor har det ikke så godt og er til mekaniker. Vores baner har fungeret godt i år. Der bliver i gennemsnit kørt 40.000ltr. vand ud ved vores stævner, vi arbejder på en løsning så vi har nemmer ved at opsamle de mange ltr. Vand. End vider håber vi på at gøre lidt ved bane 1, hvad der skal gøres skal der findes ud af.*

1. **Juniorudvalget vælges** *Maja, Mette, Frederikke, Rikke, Rosa, Mølle, Viktoria, Chilli, Karoline. Årsberetning: Banetræning med lidt indtægt til ridelejer, der gik super godt. 17 deltagere ved ridelejeren. Tiltrods for regn var der godt humør. Undervisning i dressur ved Katrine Kristensen, Stilspring af Charlotte Kondrup, Mountain game Danmark viste træning af dette. Leg med natløb, rodeotyr, slushice. Afslutning med grillhygge sammen med forældre.*

**Generalfosamlingen suspenderes** for: Uddeling af Pokaler, gaver, stegtflæsk mm.

**Generalfosamlingen genoptages**:

1. **Det reviderede regnskab fremlægges**
2. **Fastsættelse af kontigent for 2023 *Kontigent forbliver uændret***
3. **Behandling af indkommende forslag *Ingen forslag er kommet ind***
4. **Valg af bestyrelse, revisorer og suppleanter i henhold til §8:**

|  |  |  |
| --- | --- | --- |
| **Bestyrelsesmedlemmer** | **På valg/ikke på valg** | **Ønsker genvalg/****ønsker ikke genvalg** |
| Formand | Ikke på valg | - |
| Næstformand | På valg | Kimmie Linde genvalgt |
| Kasserer | På valg | Mette Elmelund genvalgt |
| Sekretær | Ikke på valg | - |
| Dressurudvalgsformand | På valg | Julie Haukohl genvalgt |
| Terræn-, spring- og military udvalgsformand | På valg | Luna Larsen valgt |
| Materiel- og anlægsformand | Ikke på valg | - |
| Suppleant 1 | På valg | Malene Bidstrup genvalgt |
| Suppleant 2 | På valg | Anne Thulsted genvalgt |
| Revisor 1 | På valg | Leise Steensen genvalgt |
| Revisor 2 | Ikke på valg | - |
| Revisorsuppleant | På valg | Ingen forslag |

Andre aktivitets udvalg:

|  |  |  |
| --- | --- | --- |
| Sponsorudvalgsformand | På valg | Joan Jensen valgt |
| Hjælperudvalgsformand | På valg | Martin Lunau valgt |
| Kioskudvalgsformand | På valg | Martin Lucassen genvalgt |

1. **Eventuelt**
* Hjælperudvalget(Martin) fortæller lidt om hvad tanker han har omkring hjælpertjansen til stævner.
* Kiosk – forslag til gebyr i kiosken til mobilpay, grundet den udgift klubben har til MobilPay. Evt. kan maden sættet 1,50kr op.
* Overveje at dele KM op igen til 2 dage der er delt i spring og dressur.
* Pointsystem – motivation for NVR ryttere til at starte stævner, ved at ændre på point system så man får point ved hver start til stævne evt. ved X antal % i dressur. I nogle andre klubber gives 1point for B0 met. I spring.
* Ros til Kiosken for maden.
* Forslag til at holde kursus omkring papirløs dressur.
* Forsalg til kursus ved Maria Bjørnkær.